उपचाररत ओलीले भने बिहीबार वीर अस्पतालमा उपचाररत वरिष्ठ नेता नेपाललाई पत्र लेखेरै दुःख व्यक्त गरे । थाइल्यान्डको बैंककस्थित बुमरुङगार्ड अस्पतालमा फंगल मेनेन्जाइटिस रोगको उपचार गराइरहेका ओलीले बेडबाट लेखेको पत्रमा नेपालको शीघ्र स्वास्थ्यलाभको कामना गरिएको छ । उनले पत्रमा आफू पनि स्वस्थ हुँदै गएको जानकारी गराएका छन् । निमोनिया भएका वरिष्ठ नेता नेपालको पाँच दिनदेखि वीर अस्पतालको आइसियुमा उपचार भइरहेको छ । स्वास्थ्यमा सुधार हुँदै गएको भए पनि नेपाललाई डिचार्ज हुन भने अझै केही दिन लाग्नेछ ।
